Jobb adni, mint kapni - avagy 4 tipp, hogy a karácsonyi ajándékozás örömmel teljen

Ahogy közeleg az advent, egyre izgatottabban várjuk a karácsony ünnepét. Csakhogy a várakozás sokszor nemhogy örömmel, de rengeteg stresszel párosul. Tényleg jobb adni, mint kapni? Tippjeink segítségével bebizonyítjuk: van megoldás arra, hogy kiiktassuk a stresszfaktort, és ne csak a gyerekek számára legyen igazán meghitt a szeretet ünnepe.

24 nap, 24 ablak az adventi naptáron, amelyet izgatottan nyitunk ki minden reggel. Miért ne telhetne a karácsonyi készülődés is hasonló lelkesedéssel? Hiszen valljuk be, az ünnepi teendők listája szinte végtelennek tűnik, de ha időben, akár már novemberben elkezdjük a készülődést, éppen elég időnk lehet elintézni mindent, hogy a szenteste már tényleg csak a lényegről szóljon.

Apropó ünnep: mi a helyzet az ajándékokkal?
A karácsonyi készülődés egyik központi kérdése egyértelműen a karácsonyi ajándék. Ezért rögtön adja magát a kérdés: egyáltalán szükség van rájuk? Ahogy az a Cofidis Hitel Monitor kutatásából is kiderül, a magyarok 84%-a ugyan kedveli az ajándékozás szokását, ám nem ezt tartják a karácsony lényegének, és csaknem felük – többségében a férfiak szerint –, a beszerzési folyamat több stresszt okoz, mint örömöt.

A megoldás talán a közös megegyezésben rejlik. Vitatatlan, hogy a gyerekek várják az ajándékokat, így akár megbeszélhetjük a családdal, hogy csak a gyerkőcök kapjanak tárgyi ajándékot. Ezzel máris lekerül egy hatalmas teher az emberek válláról, hogy vajon milyen – sokszor felesleges – tucatholmi kerüljön a fa alá a rokonok számára. Ha semmiképpen sem szeretnénk lemondani az ajándékozásról, egy közösen meghatározott összeghatár is megoldást jelenthet, amelyet egyébként a kutatás adatai is igazolnak: akiknél divat az ajándékozás, azok 37%-a csak a gyerekeknek, 29% pedig összeghatár szerint vásárol. 

Így könnyíthető meg az ajándékbeszerzés

	1.	Kezdjük el időben a bevásárlást!
A legtöbb stressz kétségkívül a halogatásból származik, melynek következtében könnyen előfordulhat, hogy valóban kifutunk az időből. Ahogy a Cofidis Hitel Monitor kutatás adataiból is láthatjuk: még mindig magasabb azok száma, akik novemberben kezdik el a bevásárlást, de sokan hagyják az ajándékok beszerzését december első felére. Miért várunk az utolsó pillanatig? Érdemes időben, akár év közben elkezdeni az ajándékok beszerzését, amellyel rengeteg energiát és stresszt megspórolhatunk.

	2.	Készítsünk listát!
A tudatos tervezés szintén hatalmas segítséget jelenthet. Nem véletlenül világítanak rá a kutatás adataira is arra, hogy az emberek 36%-a nem szeret boltról boltra rohangálni az ajándékok után, sőt kifejezetten időrabló karácsonyi szokásnak tartják azt. Vegyük sorba, hogy kit milyen ajándékkal lepnénk meg, és először érdemes az interneten kezdeni a keresgélést. Ezzel nem csak időt nyerünk, de sokkal tudatosabban kezelhetjük a rendelkezésre álló pénzügyi forrásokat is. 

	3.	Mennyi az annyi?
Az ünnepek alatt sokaknak okozhat szorongást, hogy van-e elég forrás a megnövekedett költségek finanszírozására, és az új évre vajon mennyi pénz marad a pénztárcánkban. A kutatásból egyértelműen kiderül, hogy bár még mindig magas azok száma, akik az aktuális havi jövedelemből vagy megtakarításokból tesznek félre a karácsonyi kiadásokra, a tavalyi évhez képest nőtt azok aránya, akik hitelből tervezik fedezni a költségeket. A fókusz a tudatosságon van: a hitel segíthet egyensúlyban tartani a költségvetést, ha átgondoltan használjuk. 

	4.	Ajándékozzunk élményt vagy készítsünk saját készítésű ajándékokat!
A konkrét tárgyi ajándék helyett egy színház- vagy koncertjeggyel maradandó élményt ajándékozhatunk szeretteinknek, amelyet pár kattintással egy utalvány formájában akár online beszerezhetünk. De ha igazán személyes meglepetésben gondolkozunk, saját készítésű ajándékokat is készíthetünk a családdal közösen, amely lehet egy ötletes finomság vagy egy kézzel készült megható fényképalbum, mely biztosan örök emlék marad majd.